stanford-oval/wikipedia huggingface dataset:
אלכס רוס
הערות שוליים

↑  Reinventing the pencil: 21 artists who changed mainstream comics (for better or worse), The A.V. Club (באנגלית אמריקאית)
↑  Thompson, Maggie. "Super-power to the people!" Comics Buyer's Guide. #1663 (March 2010), Page 16
↑  Alex Ross at the Grand Comics Database
↑  Ten Years Later: Reflecting on "Kingdom Come" with Alex Ross, CBR, ‏2006-05-10 (באנגלית אמריקאית)
↑  Paul Levitz, 75 years of DC comics : the art of modern mythmaking, Köln: Taschen, 2010, ISBN 978-3-8365-1981-6
↑  Flash Gordon - Saviour of the Universe Edition, Brian Orndorf, August 7th 2007
↑  Ross Packaging Art for Mortal Kombat Vs. DC Universe, Comicbookresources.com, October 9th 2008
↑  Alex Ross & Dynamite Bring in The Phantom, Newsaram, May 7th 2010
↑  Alex Ross & Kurt Busiek Team For Dynamite's Kirby: Genesis, Newsarama.com, July 12th 2010
↑  Alex Ross Returns to Interior Painted Art in Masks, Chris Arrant, August 31st 2012
↑  Alex Ross Talks Watch_Dogs Poster, Digital Comics And Video Games As Art, John Gaudiosi, May 1st 2013
| --- | --- |
בקרת זהויות :  NLI: 987012329655405171  PLWABN: 9810548884505606  BNE: XX1398617  BnF: cb13178903n (data)  GND: 129909394  ISNI: 0000 0001 1070 8780  LCCN: n2003008828  MusicBrainz: d88db6e3-edd2-421e-80f8-72f0653a86c4  NKC: xx0052630  NLK: KAC200807450  NTA: 267009631  SNAC: w6pp7z79  SUDOC: 035282541  VIAF: 73992084   WorldCat (עם VIAF): 73992084 
אלן סקוט, הגרין לנטרן של תור הזהב. אמנות מאת אלכס רוס.
אלפיס

| --- | --- |

טטרדרכם מברונזה שנמצא באלכסנדריה מה- 284–285 לספירה המציג את אלפיס
 תפקיד:  רוח התקווה
 תרבות:  מיתולוגיה יוונית 
 אלים מקבילים:  ספס 
 אם:  ניקס 
 צאצאים:  Pheme 
 
פתיחת תיבת פנדורה, ציור מעשה ידי ג'ון ויליאם ווטרהאוס
במיתולוגיה היוונית, אֶלְפִּיס (ביוונית עתיקה:  ἐλπίς ) היא רוח התקווה, האחרונה ששוחררה מתיבת פנדורה. היא הוצגה כאישה צעירה, בדרך כלל נושאת בידיה פרחים או את קרן השפע.
אלפיס היא ביתה של ניקס אלת הלילה הקדומה, ואמה של Pheme, אלת התהילה.
תיבת פנדורה

על פי הסיודוס, הטיטאן אפימתאוס היה אחראי על מתן תכונה חיובית לכל חיה. אך כאשר הגיע הזמן לתת לאדם תכונה חיובית - לא נשאר דבר. פרומתאוס, אחיו, הרגיש שכיוון שהאדם עליון לכל החיות האחרות, עליו לקבל מתנה ייחודית. לכן, גנב פרומתאוס את האש מזאוס ומסר אותה לאדם.
זאוס התרגז, ויצר את האישה כעונש לאדם. האלים קראו לה פנדורה (פאן-דורה), שפירושו "מתנת כל האלים". היא קיבלה מהם את מתנותיהם: הפיסטוס עיצב אותה מחימר ונתן לה צורה, אפרודיטה נתנה לה יופי, ואפולו נתן לה כישרון מוזיקלי ואת היכולת לרפא. אחריהם נתן לה זאוס תיבה, אמר לה לא לפתוח אותה לעולם, ונתן לה את הסקרנות.
פרומתאוס הזהיר את אחיו אפימתאוס לא לקבל מתנות מהאלים, אך האחרון לא הקשיב לאחיו, וכשפנדורה הגיעה אליו, הוא התאהב בה והתחתן איתה.
עד אז, המין האנושי חי בעולם מושלם ללא דאגות. אפימתאוס אמר לפנדורה לא לפתוח את התיבה לעולם. אולם, יום אחד, סקרנותה של פנדורה גברה עליה, והיא פתחה את התיבה. במעשה זה שחררה פנדורה את כל האסונות (כדוגמת הדבר, העצב, העוני והפשע) לעולם. פנדורה מיהרה לסגור את התיבה, אך לא רק שלא הועילה כלל בסגירת התיבה, מכיוון שכל האסונות כבר השתחררו ממנה, הסגירה אף הזיקה, מכיוון שכלאה בתוך התיבה את התקווה שהייתה בה. העולם נשאר עגום וקר לתקופה ארוכה, עד שפנדורה פתחה את התיבה בשנית ושחררה את התקווה (אלפיס, ἐλπίς) לעולם. סיפור זה אמור להסביר את המקור לאסונות בעולם ואת המקור לתקווה שבאה חרף האסונות.
בתם של אפימתאוס ופנדורה היא פירה, שהתחתנה עם דאוקליון. שניהם היו היחידים ששרדו את המבול. הם יצרו מחדש את בני האדם מאבנים שזרקו מאחורי גבם.
מקבילתה של אלפיס במיתולוגיה הרומית הייתה ספס.
נקראו על שמה

האסטרואיד 59 Elpis נקרא על שמה.
Borderlands: סרט ההמשך! מתרחש באלפיס, הירח של כוכב הלכת הבדיוני פנדורה.
Final Fantasy XIV: Endwalker כולל פרח בשם אלפיס שמגיב לאנרגיה רגשית.
סופת אלפיס, שהתחילה ביוון ובטורקיה בינואר 2022 ובהמשך הגיעה לישראל.
ראו גם

מיתולוגיה יוונית
סופת אלפיס
לקריאה נוספת

West, ML Hesiod, Theogony, ed. עם פרולגומות ופרשנות (אוקספורד 1966).
West, ML Hesiod, Works and Days, ed. עם פרולגומות ופרשנות (אוקספורד 1978).
הערות שוליים

↑  להבדיל מאלה
↑  לפני הגעת "אלפיס" לישראל: סופות שלגים משתקות את יוון וטורקיה, באתר וואלה, 25 בינואר 2022
↑  הסופה "אלפיס": אלפי נהגים נתקעו בשלג ביוון, באיסטנבול הושבת נמל התעופה, באתר ynet, 25 בינואר 2022
אטום (קומיקס)

| --- | --- |

אטום, כפי שהופיע על עטיפת החוברת "היום הבהיר ביותר #2" מיולי 2010, אמנות מאת דייוויד פינץ', סקוט ויליאמס ופיטר סטייגרוולד.
 סוג:  גיבור-על
 הוצאה לאור:  DC קומיקס
 הופעה ראשונה:  אל פראט: All-American Comics #19 (אוקטובר 1940) ריי פאלמר: Showcase #34 (אוקטובר 1961) ריאן צ'וי: DCU: Brave New World (אוגוסט 2006)
 יוצרים:  בן פלינטון, ביל אוקונר (פראט) גרדנר פוקס, גיל קיין (פאלמר) גייל סימון, גראנט מוריסון (צ'וי)
 גילום הדמות:  ברנדון ראות', "אגדות המחר"
 מידע
 שם אמיתי:  אלברט "אל" פראט ריימונד "ריי" פאלמר ריאן צ'וי
 כינויים:  החרק, האטום, תספורת
 סטטוס:  פעיל
 גזע:  אדם
 מין:  זכר
 מקצוע:  מדען
 נטייה:  טוב
 כוחות:  מסוגל להקטין ולהגדיל את מסת גופו וכן הפעלת מניפולציה על המשקל שלו, מה שמקנה לו יתרון בקרב. חסינות מפני רדיואקטיביות (פראט)
 חבר בקבוצה:  ליגת הצדק (פאלמר, צ'וי)
 חבר לשעבר בקבוצה:  חברת הצדק של אמריקה, חיל הפקחים השחורים, יחידת אול-סטאר (פראט) ואגדות המחר
 דמויות קשורות
 משפחה:  דייוויד פאלמר (אב) סוזן פאלמר (אם, מתה) דני פאלמר (אח) ג'ין לורינג (אשה, מתה) אלברט רוטשטיין (בן סנדקות)
 חברים:  שרה לאנס (הקנרית הלבנה), אמאיה ג'וון...
אטום (באנגלית: Atom) הוא דמות בדיונית של גיבור-על המופיעה בחוברות הקומיקס חברת הצדק של אמריקה ביקום DC קומיקס. האטום המקורי הופיע לראשונה בחוברת "All-American Comics #19" מאוקטובר 1940, ונוצר על ידי הכותב ביל אוקונר והמאייר בן פלינטון.
אטום הוא האלטר אגו אותו חלקו חמש דמויות. אלה המזוהים ביותר עם הדמות הם אלברט "אל" פראט, האטום של תור הזהב; ריימונד "ריי" פאלמר, האטום של תור הכסף; וריאן צ'וי, האטום של העידן המודרני. שתי דמויות נוספות היו אדם קריי, דמות משנה בסיפוריה של קבוצת "יחידת המתאבדים" ואטום חמישי מהמאה ה-853 שהיה חבר בלגיון הצדק אלפא. הדמות המקורית התבססה לרוב על סיפור חייו האמיתי של ג'וזף גרינשטיין, מתאגרף ומפתח גוף פולני מקוני איילנד, שנודע באופן מקצועי כ"האטום האדיר".
דמותו של אטום מדורגת במקום ה-64 ברשימת מאה גיבורי העל הגדולים, לפי אתר IGN. את דמותו בסדרות של יקום החץ מגלם השחקן ברנדון ראות', בעוד את דמותו של אל פראט בסרט "בלאק אדם" גילם השחקן הנרי וינקלר.
ביוגרפיה בדיונית > אל פראט

לאטום המקורי, אל פראט, לא היו במקור כוחות-על. פראט היה סטודנט לפיזיקה קצר קומה, שהיה קורבן לבריונות ולא הייתה לו אפשרות להרשים את נערת חלומותיו, אישה בשם מרי ג'יימס. הוא החל להתאמן בצורה אינטנסיבית בידי המתאגרף בדימוס ג'ו מורגן, מאמנו של ויילדקאט, ועד מהרה נחשב לבחור קשוח ולדוגמה אישית לאנשים נמוכי קומה שיכולים לחולל שינוי. הוא היה חבר מייסד בחברת הצדק של אמריקה וכן ב"יחידת אול-סטאר". במהלך מלחמת העולם השנייה, פראט שירת כנהג טנקים בצבא ארצות הברית. בשנת 1948, פראט קיבל כוחות על-אנושיים כתוצאה מקרב בינו לבין נבל-על בשם סייקלוטרון.
הופעתו האחרונה בתור הזהב הייתה כאשר חקירה מיוחדת של הסנאט האמריקני ביקשה להשיג את זהויותיהם הסודיות של גיבורי-העל. בעקבות כך, חברי חברת הצדק פרשו מתפקידם. בנקודה זו בחייו, אל פראט היה מאורס למרי ג'יימס, מה שהוביל בהמשך לנישואיהם. עם הופעתו של האטום מתור הכסף, אל פראט תואר כפרופסור לפיזיקה גרעינית במכללת קאלווין אשר המציא אמצעי מעבר בין שני כדורי הארץ, "ארץ-1" ו"ארץ-2", מקום הימצאם של הגיבורים מתור הזהב. הסטטוס שלו בחברת הצדק נשמר כחבר גיבוי עד להקמתה של קבוצת "אינסופיות בע"מ".
בעקבות המשבר בעולמות האינסופיים, פראט וחבריו לקבוצה הצליחו למנוע את אחרית הימים, וכדי להציל את העולם, הם בחרו להיכנס ללימבו קסום לנצח נצחים. במיני-סדרה "ארמגדון: אש תופת", אל פראט וחבריו לקבוצה הוחזרו ליקום שלאחר המשבר, ונאלצו להסתגל מחדש לחברה. פראט תואר כאדם נמוך קומה, מוצק וקירח עם ידיים בעלות כוחות רדיואקטיביים, ואשר גילו נושק לגיל 60. כמו כן, הוא תואר כמי שמעוניין יותר לאמן את הדור הבא של גיבורי-העל מאשר להתרוצץ במשימות מטורפות, אם כי עדיין היה חמום מוח. דמותו נהרגה בקרב נגד נבל-העל אקסטנט באירועי שעת אפס: משבר בזמן של שנת 1994.
לאחר מותו של אל פראט, הוצג בן הסנדקות שלו אלברט רוטשטיין בדפי "אינסופיות בע"מ" תחת הזהות "נוקלון" ולאחר מכן אטום סמאשר. בשנות ה-90 של המאה ה-20 נודע גם כי לפראט היה בן בשם גראנט אמרסון שלא היה מודע לקיומו, ואשר נחטף בידי הנבל האלמותי ונדל סאבאג' ונהפך לגיבור-העל דאמאג'. במאורעות הלילה האפל ביותר, אל פראט הוחזר לחיים כחבר חיל הפקחים השחורים והתקיף את חברת הצדק ואת בניו דאמאג' ואטום סמאשר.
באתחול המחודש שנעשה ליקום DC בספטמבר 2011 בעקבות אירועי פלאשפוינט, אל פראט הוצג מחדש בסדרת החוברות החדשה Earth 2.
ביוגרפיה בדיונית > ריי פאלמר

האטום שהוצג במהלך תור הכסף של הקומיקס בשנת 1961 הוא הפיזיקאי והפרופסור באוניברסיטת אָיִיבִי, ד"ר ריימונד פאלמר (שנקרא על שם סופר המדע הבדיוני האמיתי ריימונד א. פאלמר). פאלמר התמחה בדחיסת חומר כאמצעי להילחם באכלוס יתר, רעב ומצוקות עולם נוספות.
פאלמר נעזר במסה של ננס לבן אשר נפלה לכדור הארץ כדי לעצב עדשה מיוחדת שמקטינה עצמים לממדים תת-אטומיים. אולם, הדחיסה אותה מאפשרת העדשה גורמת לחוסר יציבות במבנה המולקולרי של העצם, וגורמת לו להתפוצץ. במקור, יכולות הגודל והצפיפות המולקולרית שלו מונעו מחומר כוכבי הננסי הלבן של חליפתו, שנשלטת על ידי מנגנונים בחגורתו, ומאוחר יותר על ידי פקדים בכפות כפפותיו. הרבה יותר מאוחר, הוא השיג את הכוחות המקבילים המולדים בתוך גופו שלו.
במשלחת לחקר מערות, פאלמר ותלמידיו נלכדו במערה יחד עם אשתו, ג'ין לורינג. בייאושו, פאלמר השתמש בחשאי בעדשה, שכיווצה אותו ואפשרה לו לעבור דרך פתח קטן שבין מפולת הסלעים אשר מוטטה את הכניסה למערה. הוא מגלה כי הצליח לחזור לאחר מכן לגודלו הרגיל מבלי סכנת התפוצצות, ומחקר נוסף גילה כי ייתכן ומקור בלתי ידוע בגופו מקנה לו חסינות. שכתוב מאוחר שנעשה במהלך הסיפור "היום הבהיר ביותר" החליפה את הסבר זה בגילוייה של מטריצת דחיסה המאפשרת להרחיב את השפעת הקרינה לכל גופו ולייצב אותה, ואשר הפכה בהמשך לתלבושתו..
פאלמר היה חבר בליגת הצדק במהלך מרבית גלגולי הקבוצה, ומבין חבריו הטובים ביותר נמנה קרטר הול, גיבור-העל הידוע בזהות הוקמן.
לאחר מאורעות משבר זהות, ריי כיווץ את עצמו לגודל מיקרוסקופי ונעלם. תהליך החיפוש אחריו תואר בסדרת חוברות הקרוסאובר "הספירה לאחור לקראת המשבר האחרון".
ביוגרפיה בדיונית > פול הובן

לפני נסיעתו של ריי פאלמר ליער האמזונאס, הוא מגלה שאשתו, ג'ין לורינג, ניהלה רומן עם עמיתה, פול הובן. פאלמר ולורינג התגרשו. מאוחר יותר, פאלמר נתן את ברכתו לבני הזוג כאשר הם התחתנו, והוא הציע להובן את החגורה המשתנה שלו כדי שהובן יוכל להגן על אָיִיבִי טַאוּן, עיר ביתו של פאלמר, לאחר שהאחרון עזב למשימה. אדם קריי יגנוב מאוחר יותר את החגורה הזו; הובן אף פעם לא השתמש בחליפה או בשמו של אטום.
ביוגרפיה בדיונית > אדם קריי

אדם קריי, בנו של הסנאטור שנרצח ג'וזף קריי, הופיע לראשונה כאטום בחוברת יחידת המתאבדים מספר 44 מאת ג'ון אוסטרנדר (אוגוסט 1990). בתחילה חברי הצוות האמינו שקריי הוא ריי פאלמר בתחפושת. קריי גויס על ידי פאלמר (שזייף את מותו שלו) כדי לתפוס את ה-Micro Squad, קבוצת נבלים שגודלם הוקטן. פאלמר התכוון להשתמש בקריי כדי לחשוף קנוניה ממשלתית אפלה שהשתמשה בפאלמר כדי לגלות את זהותם הסודית של גיבורים אחרים (זהותו של פאלמר עצמו כבר אינה סודית). בזמן שפאלמר הסתנן ל-Micro Squad, קריי ימשוך את תשומת הלב של הקנוניה כאטום החדש, כך שאף אחד לא ישים לב לפאלמר כשהוא מניח את זהותו של חבר Micro Squad.
אדם קריי נשאר עם יחידת המתאבדים לזמן קצר, ושימש כנשק סודי שזהותו לא הייתה ידועה לאחרים ביחידה. קריי הציל את אמנדה וולר מקבוצת מתנקשים. בשלב מסוים, קריי ניגש לדדשוט בנוגע לתפקידו ברצח של סנטור קריי. מאוחר יותר, קריי משופד דרך החזה באמצעות בורג על ידי בלאק סנייק, חבר ב-Micro Squad שמאמין שהוא פאלמר.
לאחר הרצח הבלתי צפוי של קריי, פאלמר חושף את עצמו ומביס את הרוצח של קריי. התרמית הסתיימה, פאלמר מסביר את עצמו לליגת הצדק, שחיפשה אחריו לאחר ששמעה שמועות על אטום חדש.
במהלך אירועי הלילה האפל ביותר, גופתו של אדם הוקמה לתחייה כחברה בחיל הפקחים השחורים לצד כמה חברים נוספים מיחידת המתאבדים שמתו. בעקבות החייאה שלו, אדם ושאר הפקחים השחורים נוסעים לבל ריב ותוקפים את ביין ואת אליס השחורה. אדם מושמד ככל הנראה על ידי מנגנון ההשמדה העצמית של גזע ציידי האדם, ומשחרר פיצוץ של אנרגיית גרין לנטרן שמחסלת את הפקחים השחורים.
באירועי "DC: לידה מחדש", אדם קריי הוא בנו של סנטור קריי ושותף לחדר של ריאן צ'וי באוניברסיטת אייבי. גם סנטור קריי למד באייבי וציפה שבנו אדם ילמד שם גם. הוא פוגש את ריאן לראשונה כשהוא נכנס לחדר המעונות שלהם עם מטען כבד ומציג את עצמו באדיבות. אדם מלמד את ריאן איך לשחק רוגבי ומשחקי וידאו.
ביוגרפיה בדיונית > ריאן צ'וי

ריאן צ'וי הוא פרופסור צעיר מהונג קונג שמהווה ממלא מקום לסגל המורים באוניברסיטת אייבי. דמותו מבוססת על עיצוב מאת הכותב גרנט מוריסון. צ'וי היה חניכו של ריי פאלמר ושמר על קשר עמו דרך התכתבויות. לאחר היעלמותו של פאלמר, צ'וי עבר לאמריקה והחליף את מקומו של פאלמר בסגל המורים. צ'וי התחקה אחרי רמזים אותם השאיר פאלמר וגילה חגורה מיוחדת המשנה את הגודל המולקולרי של הלובש אותה. למרות סגנון חייו ההרפתקני, צ'וי הוא מדען בראש ובראשונה ובוחן את מציאותיו מבחינה מדעית.
באירועי היום הבהיר ביותר, ריאן צ'וי נרצח בידי הנבל דת'סטרוק והטיטנים שלו.
ביוגרפיה בדיונית > רונדה פיניאדה/אטומיקה

הרצת "ה-52 החדשים" של ספטמבר 2011 אתחלה מחדש את ההמשכיות של יקום DC. בציר הזמן החדש הזה, מוצגת אטום נשית חדשה, רונדה פיניאדה, סטודנטית היספנית אמריקאית בקולג' מאָיִיבִי טַאוּן. היא מתגלה כמרגלת בעל כורחה עבור אמנדה וולר וסטיב טרבור, באיסוף מידע אודות המתגייסים החדשים של ליגת הצדק. היא ידועה כ"החברה החשובה ביותר בליגת הצדק של אמריקה" על ידי סטיב טרבור. בסיום סיפור העלילה של "מלחמת השילוש", מתגלה כי היא למעשה בוגדת בשתי הקבוצות כאשר הגיעה מהיקום החלופי של ארץ-3, שם היא חברה בסינדיקט הפשע של אמריקה הפועלת תחת השם אטומיקה. היא גם חושפת שעל ידי הנחת רסיס של קריפטונייט ירוק בעצב הראייה של סופרמן, היא גורמת לו להרוג בטעות את דוקטור לייט, עם האפקט הנוסף של היחלשות חמורה שכמעט הורגת את סופרמן לאורך זמן.
אטומיקה עבדה במקור בארץ-3 עם ג'וני קוויק בתור גנבת ורוצחת. לילה אחד לאחר שהרגו שני שוטרים, הם נדחקו לפינה בגג של מעבדות סטאר בזמן סערה. ברק פוגע בלוויין, מחשמל את ג'וני ומעניק לו כוחות מהירות. רונדה נופלת לתוך הבניין ונוחתת ליד עבודתו האטומית של ריי פאלמר, וצוברת כוחות משנים גודל וצפיפות. במהלך הקרב האחרון עם סינדיקט הפשע, אטומיקה מקטינה את גודלה ונהרגת כאשר לקס לות'ר דורך עליה.
בעקבות האתחול מחדש של המולטי-יקום לאחר "לילות אפלים: מתכת כבדה", נוצרים ארץ-3 ואטומיקה חדשים. אטומיקה היא אהובתו של הרוצח הסדרתי המהיר ג'וני קוויק ומלווה אותו במסע הרצח המהיר שלו ברחבי סנטרל סיטי.
ביוגרפיה בדיונית > אטום וואן מיליון

מדען אלמוני במאה ה-853 ביצע ניסויים בתורת העל-מיתר היוצרת ייחודיות ושהקרינה משנה את המבנה הפיזי שלו. כאשר הייחודיות איימה להתרחב ולהרוס את היקום שלו, הוא נכנס אליו בניסיון להציל את היקום, אך במקום זאת מוצא את עצמו על גשר בין-ממדי ליקום אחר בעוד היקום שלו נמוג לחלוטין, ללא היכולת לעצור את זה. בקצה הגשר, הוא מוצא את סופרמן פריים שבא לעזור אבל איחר מדי. נטוש, הוא מחפש את היקום הזה אחר שרידים של זה שאיבד, עם הזמן קיבל את השם האטום והצטרף ללגיון הצדק אלפא כשעזר להם להביס את לגיון ביזארו. כוחותיו של אטום זה שונים מקודמיו בכך שהוא אינו מתכווץ אלא מתפרק למספר כפילויות קטנות יותר של עצמו המחולקות בין המסה שלו. בגודלם האטומי, כפילויות אלה יכולות לחקות יסודות כמו זהב וחמצן.
אזכור במדיות אחרות > סדרות טלוויזיה > לייב-אקשן

גרסה לא ידועה של אטום מופיעה בספיישל "Legends of the Superheroes", והוא מגולם על ידי אלפי וייז. גרסה זו מאורסת לג'יגנטה(אנ').
דמותו של ריי פאלמר בתור האטום מופיע בסרט משנת 1997, "ליגת הצדק של אמריקה", והוא מגולם על ידי ג'ון קאסר(אנ').
דמותו של אל פראט בתור האטום מופיע בפרק הכפול של "סמולוויל", "צדק מוחלט", והוא מגולם על ידי גלן הופמן(אנ').
את דמותו של ריי פאלמר מגלם השחקן ברנדון ראות' בעונתה השלישית של סדרת הטלוויזיה "החץ", והוא שב לגלם את הדמות בסדרת המשך, "אגדות המחר".
גרסתו של ריאן צ'וי בתור האטום מופיעה אף היא ביקום החץ, בהמשבר בעולמות האינסופיים, בגילומו של אוסריק צ'או(אנ').
אזכור במדיות אחרות > סדרות טלוויזיה > הנפשה

הגרסה של ריי פאלמר כאטום מופיעה בסדרה ששודרה בשנים 1967-1968, "The Superman/Aquaman Hour of Adventure", בדיבובו של פאט הרינגטון ג'וניור.
את הגרסה של ריי פאלמר כאטום בסדרות הטלוויזיה "The All-New Super Friends Hour" ו-"Super Friends" דיבב וולי באר.
גרסה עתידנית של האטום בשם מיקרון מופיעה בפרק הכפול של הסדרה "באטמן: הדור הבא", בדיבובו של ויין בריידי. הוא חבר בליגת הצדק.
ג'ון מקגינלי מדבב את דמותו של ריי פאלמר בסדרה "ליגת הצדק ללא גבולות". גרסה זו חברה בליגת הצדק.
דמויותיהם של ריאן צ'וי וריי פאלמר בתור האטום הופיעו בסדרה "באטמן: האמיצים והנועזים", בדיבובם של ג'יימס סי ופיטר סקולרי, בהתאמה.
דמותו של ריי פאלמר בתור האטום מופיע ב"ליגת הצדק - הדור הבא" בדיבובו של ג'ייסון מרסדן.
דמותו של ריי פאלמר בתור האטום הופיעה בקטעים "Sword of the Atom" שב-DC Nation Shorts, ומדובבת שוב על ידי ג'ייסון מרסדן.
דמותו של ריי פאלמר מופיעה ב"ליגת הצדק בפעולה", בדיבובו של ג'רי אוקונל.
דמותו של ריי פאלמר בתור האטום הופיעה ב"כוח הטיטאנים", בפרק "Strength of a Grown Man", בדיבובו של פאטון אוסוולט.
אזכור במדיות אחרות > סרטי קולנוע

ריי פאלמר הופיע בסרט ההנפשה "ליגת הצדק: הגבול החדש" משנת 2008, בדיבוב של קוריי בורטון.
גרסת יקום חלופית לא מזוהה של אטום מופיעה ללא דיבור בסרט "ליגת הצדק: נקודת הבזק" משנת 2013 בתור אסיר של אקוומן.
גרסאות יקום חלופיות של ריי פאלמר וריאן צ'וי מופיעות בסרט "ליגת הצדק: אלים ומפלצות" משנת 2015, בדיבובם של די בראדלי בייקר ואריק באוזה בהתאמה.
ריאן צ'וי מופיע בסרט היקום הקולנועי של DC "ליגת הצדק: גרסת סניידר", בגילומו של זנג קאי, לאחר שדמותו לא הופיעה בגרסה התיאטרלית "ליגת הצדק" במהלך קדם-הפקה.
גרסה של ריי פאלמר כאטום מופיעה ב"כוח הטיטאנים! חיים בסרט", בדיבובו של פאטון אוסוולט.
דמותו של ריאן צ'וי כאטום מופיעה בסרט "לגו גיבורי על - הפלאש" מ-2018, ומדובב שוב על ידי אריק באוזה.
אל פראט מופיע בסרט היקום הקולנועי של DC "בלאק אדם", בגילומו של הנרי וינקלר.
אזכור במדיות אחרות > משחקי ווידאו

דמות לא מזוהה של אטום מופיעה במשחק המחשב "יקום DC אונליין".
גרסאות האטום של אל פראט, ריי פאלמר וריאן צ'וי מופיעות כולם במשחק הווידאו "Scribblenauts Unmasked: A DC Comics Adventure" משנת 2013.
אזכור במדיות אחרות > משחקי ווידאו > לגו

דמותו של ריי פאלמר כאטום מופיעה כדמות הניתנת למשחק ב-"Lego Batman 3: Beyond Gotham", בדיבובו של טרוי בייקר.
אטומיקה, ריאן צ'וי כאטום, וגרסת יקום החץ של ריי פאלמר כאטום מופיעים במשחק הווידאו "Lego DC Super-Villains", בדיבובם של לורה ביילי, ג'ייסון מרסדן (שוב) וברנדון ראות' בהתאמה.
אזכור במדיות אחרות > Injustice

גרסתו של ריי פאלמר כאטום מופיעה ב-"Injustice: Gods Among Us". הוא משמש כדמות שאינה שחקן בשלב ההתקוממות וכדמות הניתנת למשחק במיני-משחקים של הג'וקר במעבדות סטאר (S.T.A.R. Labs).
גרסתו של ריאן צ'וי כאטום מופיעה כדמות DLC הניתנת למשחק ב-"Injustice 2", בדיבובו של מת'יו יאנג קינג.
ראו גם

איש הנמלה - דמות בדיונית של חברת מארוול קומיקס המתחרה
הערות שוליים

↑  Spielman, Ed (1998), The Spiritual Journey of Joseph L. Greenstein, Cobb, California: First Glance Books, ISBN 978-1-885440-30-3
↑  Top 100 Comics Book Heroes: #64 - The Atom
↑  Brightest Day: The Atom Special, July  2010
↑  Suicide Squad #67, January 2010
↑  Secret Six vol.3 #17, January 2010
↑  Secret Six Vol.3 #18, February 2010
↑  Justice League of America: The Atom Rebirth #1
↑  Justice League Vol.2 #18
↑  Justice League Vol.2 #20, July 2013
↑  Justice League Vol.2 #23
↑  תבנית:Cite comic
↑  Forever Evil #7
↑  Crime Syndicate #1
↑  DC One Million 80-Page Giant #1000000
↑  Hood, Cooper (22 במאי 2020). "Justice League Snyder Cut Image Shows DC Comics Ryan Choi". Screen Rant. נבדק ב-28 באוגוסט 2020. {{cite web}}:  (עזרה)
↑  Dyce, Andrew (17 בספטמבר 2018). "Zack Snyder Confirms ATOM Was In His Justice League". Screen Rant. נבדק ב-17 בספטמבר 2018. {{cite web}}:  (עזרה)
↑  @pattonoswalt (19 ביולי 2018). "I have a (literally) small cameo in this trailer AND this movie. The whole movie is brilliant -- take your kids, an…" (Tweet) – via Twitter. {{cite web}}:  (עזרה)
↑  BigScreenLeaks (18 בדצמבר 2021). "Henry Winkler's Role in 'Black Adam' Revealed (Exclusive)". One Take News. נבדק ב-21 באוקטובר 2022. {{cite web}}:  (עזרה)
אדם קריי, יחידת המתאבדים #46
ריי פאלמר בסדרה "אגדות המחר"
אליהו בן-אלישר

אליהו בן-אלישר (2 באוגוסט 1932 – 12 באוגוסט 2000) היה היסטוריון בהשכלתו, פוליטיקאי, דיפלומט ישראלי, ושגריר ישראל בארצות הברית, בצרפת ושגריר ישראל במצרים (1980–1981).
ביוגרפיה

בן אלישר נולד בשם אליהו גוטליב בראדום שבפולין כבן זקונים לאליעזר והלה. אביו ואחיו היו בעלי בית יציקה מצליח.
במהלך השואה, ב-28 באוקטובר 1942, בגיל 10, צורף למשפחה יהודית שנכללה בקבוצת יהודים תושבי ונתיני ארץ ישראל, שנקלעו לפולין לפני המלחמה, נאלצו להישאר בה לאחר כיבושהּ על ידי הנאצים, והוחזרו לארץ ישראל במסגרת חילופי אנשי היישוב כנגד טמפלרים גרמנים שהושבו לגרמניה. בן אלישר צורף למשפחה זו במקום ילדם נתן חיים, שגורש על ידי הנאצים להשמדה. ב-14 בנובמבר 1942 הגיע עם אנשי הקבוצה לארץ ישראל.
בארץ גדל בן אלישר בבית בן דודו (שהיה מבוגר ממנו), חבר באצ"ל. הוא למד בבית הספר הדתי ביל"ו בתל אביב והיה חבר בתנועת בית"ר.
עם תום מלחמת העולם השנייה התברר לבן אלישר שאביו נספה במחנה הריכוז פלוסנבירג, חודשיים לפני תום המלחמה ואמו נהרגה בתאונת דרכים לאחר המלחמה. ברשותה של האם היה סרטיפיקט שהועבר לאחר מותה לנתן אחיו של אליהו ששרד את המחנות, לאחר שירות במלחמת העצמאות חזר נתן לאירופה להמשיך את לימודיו ומשם היגר לארצות הברית. אחותו היגרה עם בעלה בשנת 1947 לארצות הברית. לאחר שחרורו מצה"ל, בתחילת שנות ה-50, נסע ללמוד בסורבון שבפריז, שם סיים בהצלחה תואר ראשון במדע המדינה ותואר שני במשפט בינלאומי. במהלך לימודיו עבד כשומר לילה בשגרירות הישראלית, שם גויס ל"מוסד", שבו עבד בהמשך במשך 13 שנים התקדם בשירות ופיקד בין השאר על מחלקה מרכזית באגף "צומת" של הארגון. בשלוש שנות פעילותו האחרונות שהה במזרח אפריקה, בעיקר באתיופיה. בשנת 1965 פרש מ"המוסד". בשנת 1969 סיים את הדוקטורט במדע המדינה באוניברסיטת ז'נבה.
משנת 1971 ועד 1977 שימש ראש מטה ההסברה וכדובר תנועת החרות, גח"ל והליכוד.
בשנת 1977, לאחר ניצחון הליכוד בבחירות לכנסת מינה ראש הממשלה, מנחם בגין את בן-אלישר לשמש מנכ"ל משרד ראש הממשלה, תפקיד אותו מילא עד 1980. בסוף שנת 1977, בעקבות ביקורו של נשיא מצרים בישראל, אנואר סאדאת, שימש בן אלישר ראש המשלחת הישראלית שיצאה לקהיר לניהול המשא ומתן לשלום. לאחר כינון היחסים הדיפלומטיים עם מצרים, כיהן בשנים 1980–1981 כשגריר ישראל הראשון במצרים.
כיהן כחבר הכנסת בכנסות ה-10 עד ה-14 מטעם סיעת הליכוד. בכל 5 הקדנציות היה חבר ועדת החוץ והביטחון, ובכנסת ה-10 וה-12 אף כיהן כיושב ראש הוועדה.
שימש ציר בקונגרסים הציוניים בשנים 1972, 1987 ו-1992.
בשנת 1996, ארבעה חודשים לאחר שנבחר לכנסת, התפטר ממנה עקב מינויו כשגריר ישראל בארצות הברית. שנתיים אחר-כך החל לשמש שגריר ישראל בצרפת. בתחילת אוגוסט 2000 התפטר דוד לוי מן הממשלה, בעקבות התנגדותו למהלכים מדיניים בועידת קמפ דייוויד. בעקבות כך, הודיע ראש הממשלה, אהוד ברק, למספר שגרירים שהחזיקו בעמדות ניציות על סיום תפקידם. בהם היה גם בן אלישר, שהיה מקורב ללוי.
ימים ספורים לאחר הודעת הפיטורין שקיבל מברק, נפטר בן אלישר מהתקף לב במלון בפריז. נסיבות מותו היו בלתי שגרתיות. בן-אלישר שהה מחוץ לדירתו, ללא ליווי של מאבטח או שוטר ממשטרת פריז, בניגוד לנוהלי האבטחה של נציגים רשמיים של ישראל. הוא הובא למנוחות בבית הקברות בהר הזיתים.
חיים אישיים

היה נשוי פעמיים. אשתו הראשונה הייתה דיאנה לבית דודל, ואשתו השנייה ניצה לבית עפרוני.
ספריו

La Guerre Israélo-Arabe. Le 1er Livre Israélien Sur Les Évenements De Juin 67, Juillard, 1967
la diplomatie du IIIe reich et les juifs 1933-1939, Juillard, 1969
קשר ההשמדה: מדיניות החוץ של הרייך השלישי והיהודים, הוצאת עידנים, 1978
לא עוד מלחמה, הוצאת מעריב, 1995
Désespoirs De Paix - Les Mémoires D'un Ambassadeur D'israël, Editions Ramsay, 2001
הערות שוליים

↑  Eliahu Ben-Elissar ארכיב ביוגרפיות בינלאומי, בגרמנית
↑  רונית ורדי, ‏אף אחד לא מדבר על בן-אלישר, באתר גלובס, 4 באוקטובר 2001
↑  נסיבות מותו של השגריר בן אלישר לא ייחקרו "בשלב זה", באתר וואלה, 14 באוגוסט 2000
|  מנכ"לי משרד ראש הממשלה |
| --- | --- | --- | --- | --- | --- | --- | --- | --- | --- |
|  אהוד אבריאל  |  טדי קולק  |  יעקב הרצוג  |  שמחה דיניץ  |  מרדכי גזית  |  עמוס ערן  |  אליהו בן-אלישר  |  מתתיהו שמואלביץ'  |  אברהם טמיר  |  יוסי בן אהרון  |
|  1951–1952  |  1952–1964  |  1966–1972  |  1972–1973  |  1973–1975  |  1975–1977  |  1977–1980  |  1980–1984  |  1984–1986  |  1986–1992  |
|  שמעון שבס  |  צבי אלדרוטי  |  אביגדור ליברמן  |  משה ליאון  |  יוסי קוצ'יק  |  רפי פלד  |  אביגדור יצחקי  |  אילן כהן  |  רענן דינור  |  איל גבאי  |
|  1992–1995  |  1995–1996  |  1996–1997  |  1997–1999  |  1999–2001  |  2001–2001  |  2001–2004  |  2004–2006  |  2006–2009  |  2009–2011  |
|  הראל לוקר  |  אלי גרונר  |  יואב הורוביץ  |  רונן פרץ  |  צחי ברוורמן  |  יאיר פינס  |  נעמה שולץ  |  יוסי שלי  |  |  |
|  2011–2015  |  2015–2018  |  2019–2018  |  2019–2020  |  2020–2021  |  2021–2022  |  2022  |  מ-2023  |  |  |
| --- | --- |
בקרת זהויות :  NLI: 987007258461905171  BnF: cb12816960t (data)  GND: 1029382433  ISNI: 0000 0000 8367 5804  LCCN: n83201428  NTA: 07025351X  SUDOC: 05657164X  VIAF: 28456299   WorldCat (עם VIAF): 28456299 
משמר כבוד של חיל הים המצרי מקבל את שגריר ישראל אליהו בן-אלישר בעת ביקור שייטת ספינות הטילים בנמל אלכסנדריה, מאי 1980.
אנה מולבוי טן

| --- | --- |

אנה מולבוי טן, 2015
 לידה:  8 במאי 1992 (בת 32) לונדון, הממלכה המאוחדת 
 מדינה:  הממלכה המאוחדת, ספרד 
 תקופת הפעילות:  מ-2002
 מקום לימודים:  Pipers Corner School 
 פרופיל ב-IMDb
 
אנה מריה מולבוי טן (באנגלית: Ana Maria Mulvoy-Ten; נולדה ב-8 במאי 1992) היא שחקנית אנגליה. היא ידועה בזכות תפקידה כאמבר מילינגטון בסדרה "בית אנוביס" מבית ניקלודיאון.